Játékos pályafutása alatt 1982 és 2006 között az Opuzen, a Badel Zagreb, az RK Metković és több olasz csapat színeiben kézilabdázott. 2010-től három éven át a horvát válogatott másodedzőjeként segítette Slavko Goluža szövetségi kapitány munkáját, majd annak távozása után ő vette át a nemzeti csapat irányítását. Vezetésével a horvátok a 2016-os férfi kézilabda-Európa-bajnokságon bronzérmet szereztek, a Rióban rendezett olimpián ötödikek, a 2017-es férfi kézilabda-világbajnokságon pedig negyedikek lettek. Utóbbi tornát követően Lino Červarnak adta át a helyét.